el el en el el el el el el el el el el en el el el el en el en en es en es tr en en el el el el el el el el el el el en de el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Αν και υπάρχουν -ευεργετημένα- στελέχη της ΝΔ που αποστασιοποιήθηκαν άμεσα από τον μέχρι πρότινος ισχυρό άνδρα του Μαξίμου, Γρηγόρη Δημητριάδη, ο Γενικός Γραμματέας Κοινωνικής Αλληλεγγύης & Καταπολέμησης της Φτώχειας, κάνει ακριβώς το αντίθετο.
Με άρθρο του στην Athens Voice, ο Γιώργος Σταμάτης στέκεται στην κοινωνική προσφορά του Γρηγόρη Δημητριάδη επί 36 μήνες που βρισκόταν στο πλευρό του Πρωθυπουργού.
Η αναφορά του κ. Σταμάτη:
«Εδώ και 36 μήνες, άλλοτε αθόρυβα και άλλοτε με δημόσιο τρόπο, στην Κυβέρνηση υλοποιούμε μια σειρά από πολιτικές και δράσεις που βγάζουν ανθρώπους από το περιθώριο. Επενδύουμε στην ορατότητα και προσπαθούμε να δώσουμε μικρές και μεγάλες λύσεις σε κοινωνικά ζητήματα, που συνήθως περνούν κάτω από το ραντάρ, αλλά αφορούν θεμελιώδη ανθρώπινα δικαιώματα. Στόχος μας στη Γενική Γραμματεία Κοινωνικής Αλληλεγγύης και Καταπολέμησης της φτώχειας, πέρα από την οριζόντια ρύθμιση κρίσιμων ζητημάτων, είναι η έστω και προσωρινή ανακούφιση και ενδυνάμωση ευάλωτων κοινωνικών ομάδων σ’ ένα ευρύ φάσμα τομέων της κοινωνικής δραστηριότητας.
Αφήνοντας κατά μέρους τη θεσμικότητα που απαιτεί ο ρόλος μας και συνήθως δοκιμάζεται στα πεζοδρόμια πλάι στους αστέγους, στους καταυλισμούς των Ρομά ή τα κέντρα φιλοξενίας των προσφύγων, στα street work και στο πεδίο.
Θέλω να ευχαριστήσω έναν άνθρωπο που σε όλη αυτή την προσπάθεια ήταν αρωγός και συμπαραστάτης. Ένα πρόσωπο των ημερών, που όμως προσέδωσε στον θεσμό της Γενικής Γραμματείας του Πρωθυπουργού, όχι μόνο συμβολικό, αλλά κυρίως ουσιαστικό κοινωνικό πρόσημο. Τον Γρηγόρη Δημητριάδη.
Δεν είναι ψέμα πως από κοινού αναλάβαμε μια σειρά από πρωτοβουλίες για την υποστήριξη ευάλωτων συμπολιτών μας που βρίσκονταν σε άμεση ανάγκη με διακριτικό πλην όμως ουσιαστικό τρόπο. Στηρίξαμε παιδιά που διαμένουν σε δομές παιδικής προστασίας, οικογένειες και άτομα με αναπηρία που βρέθηκαν στο φάσμα της ακραίας φτώχειας, πρόσφυγες και συμπολίτες μας που τελούν σε συνθήκες αστεγίας, όπως πέρυσι με τη μεγάλη χιονόπτωση που ανοίξαμε ξενοδοχεία να τους φιλοξενήσουν. Είμαι βέβαιος πως κάθε φορά που έβλεπε το νούμερό μου στην οθόνη του κινητού του, αναρωτιόταν τι ακόμα θα ζητήσω. Κι όμως, παρά το εύρος των αρμοδιοτήτων του, ανταποκρινόταν, διότι καταλάβαινε πως έστω και τη ζωή ενός ανθρώπου να βελτιώσουμε, θα ήταν μια νίκη. Και ήταν νίκη!
Με τη βοήθεια και την αρωγή του καταφέραμε να στηρίξουμε ενεργά οργανώσεις με πολυδιάστατο ανθρωπιστικό έργο, όπως οι Γιατροί του Κόσμου και ο Ελληνικός Ερυθρός Σταυρός, τόσο με την παροχή αναλώσιμων ειδών πρώτης ανάγκης, όσο και με την ενίσχυση του εξοπλισμού τους, με χαρακτηριστικότερη τη δωρεά απινιδοτών στον ΕΕΣ για την αντιμετώπιση εκτάκτων περιστατικών και την εκπαίδευση των εθελοντών του Οργανισμού. Υποστηρίξαμε από κοινού δομές παιδικής προστασίας, όπως τον Φάρο του Κόσμου στον Δενδροπόταμο,  τα παιδικά χωριά SOS και το Κέντρο Ημέρας Παιδιού και οικογένειας, προμηθεύοντας τους με εκπαιδευτικό υλικό και ο, τι άλλο χρειάζονταν, διότι πιστεύουμε στην πλήρη άρση των φραγμών και των εμποδίων για την ισότιμη συμμετοχή των παιδιών στη μόρφωση και την ψυχαγωγία.
Στηρίξαμε το Ελληνικό Κέντρο Σκύλων Οδηγών, και καλύψαμε τα έξοδα εκπαίδευσης ενός σκύλου οδηγού, έτσι ώστε να εξασφαλιστεί η πλήρης αυτονομία και ανεξάρτητη διαβίωση ενός συμπολίτη μας με οπτική αναπηρία. Αναλάβαμε από κοινού πρωτοβουλία για την ενίσχυση του αθλητικού εξοπλισμού του Συλλόγου Ελλήνων Παραολυμπιονικών, της Εθνικής Ομάδας Ποδοσφαίρου Ακρωτηριασμένων και της Εθνικής Ομάδας Ποδοσφαίρου Τυφλών, γιατί ο αθλητισμός αποτελεί ισχυρό μοχλό κοινωνικής ισότητας και σημαντικό μέσο ισότιμης ένταξης των ατόμων με αναπηρία στον κοινωνικό ιστό. Ήταν με τον κ. Δημητριάδη που πήραμε την πρωτοβουλία στο πρώτο lockdown να κατέβουμε στους δρόμους να μοιράσουμε γάντια, αντισηπτικά και μάσκες στους αστέγους μέσα στην άδεια πόλη της Αθήνας. Ενώ, ανταποκριθήκαμε ταχύτατα στα δεδομένα που δημιούργησε η ρωσική εισβολή στην Ουκρανία υποστηρίζοντας το Ελληνικό Φόρουμ για τους πρόσφυγες, μέσω του τεχνολογικού εξοπλισμού που προσφέραμε.
Αυτές είναι ορισμένες από τις κοινές μας δράσεις πρωτοβουλίες -και πολλές άλλες- με επίκεντρο τον πολίτη και πρέπει πάντα να αναδεικνύει το ανθρώπινό του πρόσωπο στη βάση των αρχών της αλληλεγγύης και της ισότητας.
Λένε πως κανονικά όταν συμβαίνουν πολιτικές κρίσεις, κερδισμένος βγαίνει όποιος μένει σιωπηλός. Δεν το πιστεύω, γι’ αυτό και αποφάσισα σήμερα να μοιραστώ μαζί σας αυτές τις γραμμές. Όχι για να πάρω πολιτική θέση, ούτε να σχολιάσω τα των ημερών, αλλά για να πω ένα μεγάλο ευχαριστώ στον κ. Γρηγόρη Δημητριάδη εκ μέρους όσων βοηθήσαμε σε μια δύσκολη στιγμή. Όχι μόνο μέσα από τα γραφεία και τις θεσμικές λειτουργίες, αλλά κυρίως εκ μέρους εκείνων που συναντήσαμε στον δρόμο, και έστω πρόσκαιρα τους προσφέραμε μερικές όμορφες στιγμές ή σε κάποιους την ευκαιρία να αλλάξουν τη ζωή τους.
Μπορεί να σας ενδιαφέρει
Πέμπτη 1 Σεπτεμβρίου 2022
Επιτροπή Θεσμών: Ολοκληρώθηκε η ακρόαση των προσώπων που κλήθηκαν για τις παρακολουθήσεις
Παρασκευή 5 Αυγούστου 2022
Εξέλιξη- «βόμβα»: Παραιτήθηκε ο Γρηγόρης Δημητριάδης από την κυβέρνηση
Κυριακή 29 Μαΐου 2022
Όλη η οικογένεια Μητσοτάκη στην Τζιά για τον γάμο της Μαρίκας (photos)
Τετάρτη 13 Απριλίου 2022
Με κορωνοϊό και ο Δημητριάδης
Eρντογάν μετά το Συμβούλιο Ασφαλείας: «Θα χρησιμοποιήσουμε κάθε είδους νόμιμες μεθόδους για να προστατεύσουμε τα συμφέροντά μας»
Νίκος Παπανδρέου: «Πολύ καλή η ομιλία Μητσοτάκη στον ΟΗΕ»- Τι είπε για τον ΣΥΡΙΖΑ
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Θεοδωρικάκος: «Η δόκιμος αστυνομικός δεν έχει θέση στην Ελληνική Αστυνομία»
ΗΠΑ: Νέο πακέτο στρατιωτικής βοήθειας, ύψους 1,1 δισεκ. δολαρίων στην Ουκρανία
Ο Πέτσας απαντά στον Βαξεβάνη
Τα πρωτοσέλιδα των εφημερίδων
Μπορεί να σας ενδιαφέρει
Το Μαξίμου έστειλε σχολικό υλικό στο μοναδικό μαθητή της Τελένδου – Έστειλαν και ιατρικό εξοπλισμό
Ο Οικονόμου κηρύττει το τέλος των άγριων καβγάδων στην εκπομπή του στον ΣΚΑΪ
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Google, πυραυλάτος Βλαχάκος και Γιούροβα στο αυριανό πρόγραμμα Μητσοτάκη
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
Θεσσαλονίκη: 447 εκατ. ευρώ η επίδραση του Κέντρου Καινοτομίας της Pfizer στην οικονομία της πόλης
Μάντζος: «Η πρόταση του ΠΑΣΟΚ είναι οικονομικός ρεαλισμός – Η επιλογή της Ν.Δ. είναι δημοσιονομικός λαϊκισμός»
Ιράν: Μήνυση κατά των αυτουργών της σύλληψής της κατέθεσαν οι γονείς της Μάχσα Αμίνι
Εκδόθηκε το 97% των ληξιπρόθεσμων συντάξεων- Νέο ρεκόρ απονομών τον Αύγουστο
Εντάχθηκαν έργα 3,28 δισ. ευρώ στο Ταμείο Ανάκαμψης – EBRD: Ανάπτυξη 5,2% στην ελληνική οικονομία
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία